সরিতা গায়কোয়াড়
সরিতাবেন লক্ষ্মণভাই গায়কোয়াড় (জন্ম ১লা জুন ১৯৯৪, গুজরাটের ডাংগ জেলা) হলেন একজন ভারতীয় স্প্রিন্টার। তিনি ৪০০ মিটার দৌড় এবং ৪ × ৪০০ মিটার হার্ডলস দৌড়ে (বাধা দৌড়) বিশেষজ্ঞ। তিনি ভারতীয় মহিলাদের ৪ × ৪০০ মিটার রিলে দলের অংশ ছিলেন, এই দলটি ২০১৮ এশিয়ান গেমসে স্বর্ণপদক জিতেছিল। তিনি "ডাংগ এক্সপ্রেস" বা "ডাংগের সোনার মেয়ে" নামে পরিচিত। গুজরাট সরকার তাঁকে গুজরাট রাজ্য পোষণ অভিযানের ব্র্যান্ড অ্যাম্বাসাডর হিসেবে বেছে নিয়েছেন।